विकी लभ्स अर्थ
विकी लभ्स अर्थ () अर्थात विकी ले पृथ्वी लाइ माया गरून्छ हर साल चल्ल्या यक अन्तर्राष्ट्रिय फोटो प्रतियोगिता हो। प्रत्येक वर्ष का मे मैना माइ विकिपिडिया समुदाय का सदस्यअन ले विश्वव्यापी रूप माइ आयोजना गद्द्या ये प्रतियोगिता माइ सहभागिइन ले आफुना वल्तिरपल्तिर रया: प्राकृतिक धरोहरअन का फोटा खिचिवर विकिमिडिया कमन्स माइ अपलोड गद्दान्। सहभागि देशअन का धरोहरअन लाइ उजागर गद्दु यै कार्यक्रम को मुख्य उद्देश्य रया: छ। यै प्रतियोगिता ले सहभागि देशअन का संरक्षित क्षेत्रअन का तस्वीर खिचिबर खुल्ला अनुज्ञाप‍त्र अन्सारअ तस्वीरअन लाइ अपलोड अद्दाइ प्रेरित अरन्छ ता कि यिन तस्वीरअन लाइ विकिपिडिया मैँ मात्तरी नाइ रे हर कसै ले पुनःप्रयोग अद्द सकौ।  पैल्लो विकी लभ्स अर्थ प्रतियोगिता सन् २०१३ मैँ युक्रेन मैँ आयोजना अरियाः थ्यो, रे यो प्रतियोगिता सन् २०१४ बठेइ अन्तरराष्ट्रिय भयो। यै प्रतियोगिता का सन् २०१९ का संस्करण मैँ ३६ देशअन ले सहभागिता जनाइराइछ।

विकी लभ्स अर्थ विकी लभ्स मोनुमेन्ट्स को भ्रातृ प्रतियोगिता हो, विकी लभ्स मोनुमेन्ट्स सेप्टेम्बर मैना मी आयोजना अरीन्या वार्षिक अन्तरराष्ट्रिय फोटोग्राफिक प्रतियोगिता हो जो विश्वव्यापि रूप मी विकिपिडिया समुदाय का सदस्यअन बठेइ आयोजना अरीन्छ तथा यै प्रतियोगिता ले खास अरिबर स्थानीय ऐतिहासिक स्मारकअन रे सम्पदा क्षेत्रअन लाइ प्राथमिकता दिन्छ। गिजिन बुक अफ रेकर्ड्स का अन्सारअ विकी लभ्स मोनुमेन्ट्स विश्व को सबै है ठुलो फोटोग्राफि प्रतियोगिता हो।

विजेताअन 
विकी लभ्स अर्थ का अन्तरराष्ट्रिय पुरस्कार को पैल्लो स्थान हासिल अद्द्याअन सूची निम्नानुसार छ:

तथ्याङ्क

सन्दर्भअन

बाइल्ला लिङ्कअन 

 
 विकी लभ्स अर्थ को तथ्याङ्क (आधारभूत रे सहभागि देशअन का आधार मी)

विकिपरियोजनाअन